《送别彦威侄西归侍母 其三》
宋代·程公许

宇宙暗矛戟，吾当何处归。故山几幸免，暮景傥同依。

若见亲知问，愁无羽翮飞。一箪元自足，底用带金围。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。